ཞིས་ཅིན་ཕིང་གིས་བསྟན་དོན།ཏང་ནང་ཁུལ་གྱི་ལྟ་སྐུལ་ལ་ཤུགས་སྣོན་བརྒྱབ་སྟེ་གཙོ་གནད་རྒྱུན་གཏན་ཐོག་འཇོག་པ་དང་རྒྱུན་སྲིང་ཐུབ་པ་བྱེད་དགོས།ཏང་གི་རིམ་ཁག་རྩ་འཛུགས་ཀྱིས་འཛེམ་མེད་དམར་འདོན་བྱེད་ཕོད་པ་དང་ཞིབ་ཕྲའི་བྱེད་ཐབས་སྤྱོད་པ།ཆུང་ཙག་ནས་དམ་འཛིན།ཞིབ་ཕྲའི་གནད་དོན་ནས་དམ་འཛིན་བཅས་བྱས་ཏེ་གནད་དོན་འཕྲལ་དུ་ཤེས་རྟོགས་དང་ཡོ་བསྲང་བྱེད་དགོས།ལྷག་བསམ་རྣམ་དག་དང་དྲང་པོ་དྲང་གཞག་གི་སྒོ་ནས་སྐྱོན་བརྗོད་དང་རང་སྐྱོན་རང་བརྗོད་ཀྱི་རྒྱུན་གཏན་ལས་དོན་དེ་ཏང་ནང་ཁུལ་གྱི་ཆབ་སྲིད་མཁའ་རླུང་གཙང་མ་བཟོ་བྱེད་དུ་འགྱུར་བ་བྱེད་པ་དང་།ཏང་ཡོན་དང་ལས་བྱེད་པས་ཕན་ཚུན་དྲན་སྐུལ་དང་ལྟ་སྐུལ་ཁྲོད་ཡར་རྒྱས་འགྲོ་བའི་གོམ་གཤིས་སུ་འགྱུར་བ་བྱེད་དགོས།ཏང་གི་རིམ་ཁག་རྩ་འཛུགས་ཀྱིས་ཆུ་ཐིགས་ཀྱིས་རྡོ་ལ་ཨི་ཁུང་འབིགས་པ་དང་ལྕགས་ཧྲེང་བརྡར་ནས་ཁབ་བཟོ་བའི་སྙིང་རུས་ལ་བརྟེན་ནས་རྒྱུན་སྲིང་ལྷོད་མེད་ཁྲོད་རྒྱུན་རྣམ་དུ་འགྱུར་བ་ཕན་འབྲས་ཐོན་པ་བྱེད་དགོས།